
Συναδέλφισσες, συνάδελφοι,
Η κατάσταση στα νηπιαγωγεία δεν πάει άλλο! Το εξαντλητικό ωράριο, οι απλήρωτες υπερωρίες, η διαρκής κούραση, η ατελείωτη γραφειοκρατία και οι συνεχώς αυξανόμενες απαιτήσεις έχουν μετατρέψει την καθημερινότητά μας σε αγώνα αντοχής. Η ΔΙΠΕ αρνείται να προχωρήσει σε μείωση του ωραρίου των νηπιαγωγών με βάση τα χρόνια υπηρεσίας τους στα 4θεσια νηπιαγωγεία, ως οφείλει με βάση τον νόμο, ούτε καν να αναγνωρίσει και να πληρώσει τις υπερωρίες των συναδελφισσών!
Τα κενά σε εκπαιδευτικούς παραμένουν, ενώ σε πολλά νηπιαγωγεία η προϊσταμένη ως νηπιαγωγός τάξης καλείται να έχει την ευθύνη για όλα, χωρίς δεύτερο άνθρωπο, ακόμα και σε περιπτώσεις έκτακτης ανάγκης, με σοβαρούς κινδύνους για την ασφάλεια των παιδιών και των εκπαιδευτικών.
Την ίδια στιγμή, στην περιοχή μας, πολλά νηπιαγωγεία εξακολουθούν να στεγάζονται σε κοντέινερ και ακατάλληλους χώρους, μακριά από τις σύγχρονες ανάγκες των παιδιών μας.
Δεν είναι κανονικότητα να δουλεύουμε στα όριά μας! Τώρα απαιτούμε τα εργασιακά μας δικαιώματα και ασφαλή, σύγχρονα νηπιαγωγεία!
Ο σύλλογος καλεί όλες και όλους τις/τους νηπιαγωγούς σε σύσκεψη για να συζητήσουμε τα προβλήματα που αντιμετωπίζουμε, να μοιραστούμε την εμπειρία από την καθημερινότητα των σχολείων μας και να οργανώσουμε συλλογικά τις διεκδικήσεις και τη δράση μας.
Καμία μόνη και κανένας μόνος απέναντι στα προβλήματα!

